## รายการตรวจสอบคุณสมบัติใบสมัคร EAL/D ออนไลน์ (Online eligibility application checklist)

ในการที่จะสมัครเข้าเรียนภาษาอังฤษในชั้นปี 12 ในฐานะภาษาเพิ่มเติมหรือหลักสูตรภาษาท้องถิ่น(EAL/D) ATR (สิทธิการรับเข้าเรียนระดับอุดมศึกษาออสเตรเลีย) คุณต้องยื่นใบสมัคร EAL/D ที่มีคุณสมบัติทางออนไลน์ต่อเจ้าหน้าที่ฝ่ายหลักสูตรและมาตรฐานโรงเรียน (เจ้าหน้าที่) ผ่านทางพอร์ทัลนักเรียน <https://studentportal.scsa.wa.edu.au>

โปรดใช้รายการตรวจสอบนี้เพื่อให้เป็นที่แน่ใจว่าคุณมีทุกอย่างที่คุณจำเป็นต้องใช้ก่อนที่คุณจะเริ่มลงมือกรอกใบสมัคร

ในการที่จะกรอกใบสมัครทางออนไลน์ คุณต้องใช้คอมพิวเตอร์ ไม่ว่าจะที่บ้านหรือที่โรงเรียน หากคุณมีข้อสงสัยใดๆ โปรดขอความช่วยเหลือจากบิดามารดาหรือครู EAL/D ของคุณ

การเข้าสู่พอร์ทัลนักเรียน

เพื่อที่จะเข้าสู่พอร์ทัลนักเรียน คุณจำเป็นต้องใช้**หมายเลขนักเรียน WA ซึ่งอยู่ในรายงานโรงเรียนของคุณหรือใน** SmartRider ของคุณ นอกจากนั้น คุณยังต้องมี**ที่อยู่อีเมลส่วนตัว**อีกด้วย อนึ่ง คุณต้องสามารถเข้าถึงบัญชีอีเมลส่วนตัวเมื่อคุณกรอกใบสมัครทางออนไลน์เรียบร้อยแล้ว

ข้อมูลเกี่ยวกับที่พักอาศัย

คุณจำเป็นต้องจัดหารายละเอียดต่อไปนี้:

* ประเทศที่เกิด
* วันที่ที่คุณเดินทางมาถึงออสเตรเลีย
* ประเทศที่เกิด — มารดาและบิดา (หรือผู้ดูแลคนเดียว/หลายคน)
* ประเทศที่คุณอยู่อาศัย
* สัญชาติ
* ภาษาที่ใช้พูดที่บ้าน

ภูมิหลังการศึกษา

ตรวจให้แน่ใจว่าคุณมี:

* รายละเอียดของโรงเรียนทั้งหลายที่คุณเคยเข้าเรียนทุกปีการศึกษา เริ่มตั้งแต่โรงเรียนอนุบาล:
* ชื่อของโรงเรียน
* ประเทศที่โรงเรียนตั้งอยู่
* ปีปฏิทินที่คุณเข้าโรงเรียน
* สถานภาพของโรงเรียนนานาชาติ
* ภาษาหลักที่โรงเรียนใช้
* อัตราร้อยละของหลักสูตรที่ใช้ภาษาอังกฤษ
* รายงานการศึกษาสำหรับปีที่คุณได้เข้าเรียนนอกประเทศออสเตรเลีย

เอกสารสนับสนุน

คุณจำเป็นต้องถ่ายภาพหรือสแกนเอกสารต่อไปนี้:

* หน้าที่แสดงรายละเอียดส่วนตัวในหนังสือเดินทาง
* ตราประทับวันที่ที่เดินทางมาถึง หรือวีซ่า **หรือ**
* หลักฐานการเคลื่อนไหวในต่างประเทศ
* รายงานการศึกษาฉบับเดียว/หลายฉบับ

เก็บรักษาเอกสารสนับสนุนไว้ในคอมพิวเตอร์หรืออุปกรณ์โทรศัพท์ ในรูปแบบ **.pdf**, **.jpg**, **.jpeg** หรือ **.png ไฟล์ ด้วยขนาดสูงสุด 4MB** สำหรับแต่ละไฟล์ **ไม่รับ**เอกสารในรูปแบบ **Word**